**SEJĦA GĦALL-PROPOSTI TA’ PROĠETTI 2024: GĦAJNUNA UFFIĊJALI GĦALL-IŻVILUPP (ODA)**

**Il-Ministeru għall-Affarijiet Barranin u Ewropej u l-Kummerċ qed jistieden proposti għall-proġetti ta’ żvilupp f’pajjiżi terzi mingħand Organizzazzjonijiet Voluntarji reġistrati u bbażati f’Malta. L-għan ċentrali ta’ dawn il-proġetti huwa li jgħin lil dawn il-pajjizi fl-iżvilupp ekonomiku u soċjali tagħhom, fuq il-kunċett li ‘*neqirdu l-faqar permezz tal-iżvilupp*’ u fid-dawl tal-Aġenda 2030 għall-Iżvilupp Sostenibbli. Il-proposti ta’ proġetti jridu jkunu konformi mal-*Guidelines for submitting Official Development Assistance (ODA) Project Proposals issued through an Expression of Interest by the Ministry for Foreign and European Affairs and Trade for implementation 2024-2025* li jinsabu flimkien mas-sejħa fuq** [**www.vofunding.org.mt**](http://www.vofunding.org.mt)***.***

Il-Proposti ta’ Proġetti sottomessi se jiġu evalwati minn Bord tal-Għażla għall-Proposti ta’ Proġetti tal-ODA skont kriterji ta’ għażla annessi mal-*Guidelines for submitting Official Development Assistance (ODA) Project Proposals issued through an Expression of Interest by the Ministry for Foreign and European Affairs and Trade for implementation 2024-2025.*Il-proġetti li jiġu magħżula ser jirċievu 90% finanzjament tal-ispejjeż eliġibbli mill-Ministeru għall-Affarijiet Barranin u Ewropej u l-Kummerċ, fil-limiti tal-provvediment finanzjarju tal-Ministeru għall-Proġetti tal-ODA għall-2024.

Il-Formola tal-Applikazzjoni, flimkien mad-dokumentazzjoni mitluba, għandhom jimtlew u jiġu sottomessi onlajn fuq [www.vofunding.org.mt](http://www.vofunding.org.mt). Kwalunkwe informazzjoni oħra li ma tinstabx fuq il-websajt tista’ tinkiseb mid-Direttorat tal-Iżvilupp Internazzjonali u Affarijiet Ekonomiċi tal-Ministeru għall-Affarijiet Barranin u Ewropej u l-Kummerċ billi tintbagħat email lil [development.mfet@gov.mt](mailto:development.mfet@gov.mt) jew billi ċċempel **2204 3089, 2204 3101,** jew **2204 3323**.

**Il-Formoli tal-Applikazzjoni mimlija u d-dokumentazzjoni meħtieġa jistgħu jiġu sottomessi biss fuq** [**www.vofunding.org.mt**](http://www.vofunding.org.mt) **mill-4 ta’ Ġunju 2024 sa NOFSINHAR ta’ 19 ta’ Lulju 2024. Sottomissjonijiet ta' applikazzjonijiet jew dokumentazzjoni meħtieġa wara d-data tal-għeluq mhux se jkunu aċċettati.**